贈王子和
作者：吳則禮
朝代：宋

paragraphs: 二年紫塞頭，日日思都梁。
歸來向清淮，白魚初飽霜。
走馬脫轡頭，搴旗向沙場。
不如把蟹螯，欹帽呼酒觴。
要聽阿燕歌，頹然倚胡床。
姮娥一笑粲，韻此九月凉。
緬懷去從軍，隻影天一方。
誰令投老夢，猶咤登太行。
采采東籬花，其香何揚揚。
昭華喚驚鸞，玉支况在傍。
自慚老不解，著句說小粧。
獨知折齒屐，尚可追二王。